《思高人》
宋代·张椿龄

仙人昔是瑶池客，佩玉鸣銮生羽翮。骑鲸千载说白云，弱水三万那可隔。

蓬瀛深处乃其家，无限真仙衣绛霞。相呼酌醴劝蟠桃，安期大枣端如瓜。

龙吟虎啸众乐奏，神芝瑞草生奇葩。愿将此意踵太古，自然之道非特誇。

作者简介：张椿龄，字达道。道士，居三茅峰凝神庵。高宗曾数召见，孝宗亦赐诗。有《蒲衣集》，已佚。事见《周文忠公集》卷一六八《泛舟游山录》乾道三年八月丁卯纪事。今录诗三首。